Príloha č. 12 výzvy OP ĽZ DOP 2016/2.1.1/02

VZOR

DOHODA

o účasti v projekte 

s názvom 

„Nové alebo inovatívne programy na zlepšenie samozamestnávania mladých ľudí“

uzatvorená podľa ustanovenia § 51 zákona č. 40/1964 Zb. Občiansky zákonník v znení neskorších predpisov (ďalej aj ako „dohoda“)

Účastníci dohody

Prijímateľ.....................................................................................................................................

IČO ............................................................................................................................................... 

Sídlo ............................................................................................................................................. 

V mene ktorého koná (meno, priezvisko, titul (ak relevantné)) .......................................................................................................................................................

a

Uchádzač o zamestnanie, vedený v evidencii uchádzačov o zamestnanie 

Meno, priezvisko, titul (ak relevantné)
......................................................................................................................................................

Dátum narodenia........................................................................................................................... 

Adresa trvalého bydliska (vrátane PSČ) ...................................................................................... 

....................................................................................................................................................... 

Adresa prechodného bydliska (vrátane PSČ)................................................................................ 

.......................................................................................................................................................

u z a t v á r a j ú
túto dohodu:

Článok I.
Predmet dohody

1.	Predmetom tejto dohody je úprava práv a povinností Uchádzača o zamestnanie a Prijímateľa (ďalej spoločne aj ako „Účastníci dohody“) pri realizácii projektu implementovaného v rámci operačného programu Ľudské zdroje „Nové alebo inovatívne programy na zlepšenie samozamestnávania mladých ľudí“.
2.	Účelom tejto dohody je spolupráca Účastníkov dohody a vstup Uchádzača o zamestnanie do predmetného projektu tak, aby Uchádzačovi o zamestnanie boli zo strany Prijímateľa zabezpečené nasledovné dohodnuté aktivity:
a)	akreditované teoretické vzdelávanie v oblastiach: legislatíva, finančná oblasť (dane, účtovníctvo, odvody), marketing a obchodné zručnosti, využívanie IT pri samozamestnávaní a praktické vzdelávanie zamerané na zlepšenie samozamestnávania v celkovom rozsahu ... hodín, z toho ...2 hodín teoretického vzdelávania a ...2 hodín praktického vzdelávania,
b)	podpora pri vypracovaní podnikateľského plánu,
c)	na základe výslovného prejavu vôle Uchádzača o zamestnanie adresovaného Prijímateľovi založiť samostatne zárobkovú činnosť alebo inú formu samozamestnávania, ktorý dôjde Prijímateľovi, aj podpora pri založení samostatne zárobkovej činnosti alebo inej formy samozamestnávania vo forme poradenstva pred založením samostatne zárobkovej činnosti alebo inej formy samozamestnávania.

Článok II.
Práva a povinnosti Prijímateľa

1.	Prijímateľ sa zaväzuje zabezpečiť Uchádzačovi o zamestnanie dohodnuté aktivity podľa článku I ods. 2 dohody.
2.	Prijímateľ sa zaväzuje, že najneskôr v deň podpisu tejto dohody:
a)	zabezpečí podpísanie Karty účastníka uchádzačom o zamestnanie a 
b)	prijme od Uchádzača o zamestnanie Oznámenie o zaradení Uchádzača o zamestnanie do evidencie uchádzačov o zamestnanie a Potvrdenie o evidencii Uchádzača o zamestnanie na úrade práce, vydané za účelom vstupu Uchádzača o zamestnanie ako osoby z cieľovej skupiny do projektu.
3.	Na účely dokumentovania priebehu účasti Uchádzača o zamestnanie v projekte sa Prijímateľ zaväzuje viesť evidenciu dochádzky Uchádzača o zamestnanie formou prezenčnej listiny - evidencie práce s klientom.
4.	Prijímateľ sa zaväzuje nakladať s osobnými údajmi Uchádzača o zamestnanie v súlade so zákonom č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov.

Článok III.
Práva a povinnosti Uchádzača o zamestnanie

1.	Uchádzač o zamestnanie sa zaväzuje absolvovať dohodnuté aktivity podľa článku I ods. 2 dohody a plniť si z toho mu vyplývajúce povinnosti.
2.	V prípade neprítomnosti na dohodnutej aktivite podľa článku I ods. 2 dohody je Uchádzač o zamestnanie povinný najneskôr do 3 pracovných dní oznámiť a preukázať Prijímateľovi dôvody svojej neprítomnosti, pričom odovzdáva Prijímateľovi fotokópiu dokladu o dôvodoch neprítomnosti. 
Za ospravedlnenú neprítomnosť sa považujú: 
a) neprítomnosť z dôvodu dočasnej pracovnej neschopnosti, 
b) neprítomnosť z dôvodu ošetrovania člena rodiny, 
c) ďalšie dni neprítomnosti na základe evidencie dochádzky Uchádzača o zamestnanie, ktorých vážnosť dôvodov posúdi Prijímateľ (vážne zdravotné, rodinné alebo osobné dôvody).
3.	Uchádzač o zamestnanie sa zaväzuje, že najneskôr v deň podpisu tejto dohody:
a)	sa oboznámi s obsahom Karty účastníka a podpíše Kartu účastníka a
b)	poskytne Prijímateľovi Oznámenie o zaradení Uchádzača o zamestnanie do evidencie uchádzačov o zamestnanie a Potvrdenie o evidencii Uchádzača o zamestnanie na úrade práce, vydané za účelom vstupu Uchádzača o zamestnanie ako osoby z cieľovej skupiny do projektu.
4.	Uchádzač o zamestnanie sa zaväzuje poskytnúť Prijímateľovi súčinnosť pri vedení evidencie dochádzky Uchádzača o zamestnanie formou prezenčnej listiny – evidencie práce s klientom.
5.	Uchádzač o zamestnanie sa zaväzuje poskytnúť Prijímateľovi:
a)	doklad o absolvovanom teoretickom a praktickom vzdelávaní, ak tento doklad nebol vystavený Prijímateľom,
b)	vypracovaný podnikateľský plán,
c)	v prípade založenia samostatne zárobkovej činnosti alebo inej formy samozamestnávania, doklad o takomto založení samostatne zárobkovej činnosti alebo inej formy samozamestnávania.
6.	Uchádzač o zamestnanie v súlade s ustanovením § 11 zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov súhlasí so správou, spracovaním a uchovávaním osobných údajov, ako aj s ich poskytovaním Prijímateľovi a inej osobe výhradne na účel súvisiaci s projektom. Uchádzač o zamestnanie súhlasí s poskytnutím a nakladaním s osobnými údajmi spôsobmi podľa predchádzajúcej vety v rozsahu: základné údaje (titul pred menom, meno, priezvisko, titul za menom), osobné údaje (ID číslo (rodné číslo), zamestnanecké postavenie, vek, vzdelanie, pohlavie, znevýhodnenie), kontaktné údaje (telefónne číslo, e-mail), adresné údaje (lokalita (SK, EÚ, mimo EÚ), štát, obec, PSČ, ulica, číslo), pokiaľ ide o účely súvisiace s projektom, resp. v rozsahu osobných údajov, vo všeobecnosti požadovaných v kontexte výzvy OP ĽZ DOP 2016/2.1.1/02 vo vzťahu k akémukoľvek uchádzačovi o zamestnanie, vyplývajúc z dokumentácie požadovanej v rámci výzvy najmä na účely evidencie účasti v projekte, účely preukazovania splnenia podmienok poskytnutia nenávratného finančného príspevku v rámci výzvy, oprávnenosti výdavkov zo strany Prijímateľa, alebo účely plnenia povinností Prijímateľa ohľadom poskytovania informácií o aktivitách realizovaných v rámci projektu riadiacemu orgánu alebo sprostredkovateľskému orgánu OP ĽZ. 
7.	Uchádzač o zamestnanie sa zaväzuje preukázať svoju totožnosť orgánom vykonávajúcim kontrolu/overenie plnenia podmienok tejto dohody, vrátane príslušných subjektov zapojených do implementácie EŠIF.

Článok IV.
Záverečné ustanovenia

1.	Táto dohoda je vyhotovená v 3 rovnopisoch, z ktorých každý má platnosť originálu, pričom Prijímateľ si ponechá 2 vyhotovenie a Uchádzač o zamestnanie 1 vyhotovenie. Prijímateľ poskytne 1 vyhotovenie tejto dohody poskytovateľovi nenávratného finančného príspevku.
2.	Táto dohoda nadobudne platnosť a účinnosť dňom jej podpísania oboma Účastníkmi dohody. 
3.	Zmeny v tejto dohode možno vykonať len na základe písomného návrhu jedného z Účastníkov dohody písomným dodatkom k tejto dohode, podpísaným oboma Účastníkmi dohody. 
4.	Pri nedodržaní ktorejkoľvek z dohodnutých podmienok zaväzujúcich Účastníkov dohody, môže každý z Účastníkov dohody od tejto dohody odstúpiť a písomne upovedomiť o odstúpení druhú zmluvnú stranu. Účinky odstúpenia od tejto dohody nastanú momentom jeho doručenia druhej strane tejto dohody.
5.	Účinky tejto dohody zanikajú splnením účelu tejto dohody podľa článku I ods. 2 dohody, odstúpením od tejto dohody alebo vzájomnou písomnou dohodou Účastníkov dohody.  
6.	Právne vzťahy výslovne neupravené v tejto dohode sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov a všeobecne záväznými právnymi predpismi, platnými v Slovenskej republike, ktoré majú vzťah k záväzkom Účastníkov dohody. Právne záväzné akty Európskych spoločenstiev a Európskej únie majú prednosť pred zákonmi Slovenskej republiky. 
7.	Účastníci tejto dohody vyhlasujú, že sú oprávnení túto dohodu podpísať, prečítali si ju, jej obsahu porozumeli a súhlasia s ním, neuzavreli ju v tiesni ani za inak nevýhodných podmienok a na znak súhlasu s celým jej obsahom ju dobrovoľne podpisujú. 

V ......................................... 				V .......................................

Dňa: ..................... 					Dňa: ..................... 

	Za Prijímateľa:

   	 ............................................                                      ......................................... 
   	 štatutárny orgán Prijímateľa                                      Uchádzač o zamestnanie 
alebo ním poverený zamestnanec                             (meno, priezvisko a podpis)
 (meno, priezvisko, podpis a odtlačok pečiatky)